User:AnnWithoutanE/sandbox/Manuel Maples Arce

= Manuel Maples Arce = Si Manuel Maples Arce ay isang Meksikanong makata, abogado, diplomat, at manunulat. Siya rin ang tagapagtatag ng  Stridentism. Siya ay mula sa Papantla, Veracruz at ipinanganak noong ika-1 ng Mayo taong 1900. Siya ay itinuturing na isa sa mga bayani ng Latin American avant-garde noong ika-20 siglo. Sa edad na 81 siya ay pumanaw noong ika-26 ng Hunyo taong 1981.

Ginugol niya ang kanyang kabataan sa daungan ng Tuxpan. Nag-aral siya sa mataas na paaralan sa Veracruz at Xalapa at ang kanyang karera bilang isang abogado, sa kabisera ng bansa. Noong 1935 pumasok siya sa serbisyong politikal para sa ibang bansa. Sa pagitan ng 1944 at 1967, naging embahador siya sa Panama, Chile, Colombia, Japan, Canada, Norway, Lebanon, at Pakistan.

Talambuhay
Ang kanyang ama ay isang hukom sa Hukuman ng Unang Huwaran at hindi nagtagal ay itinalaga siya sa Tuxpan, kung saan sila maninirahan sa loob ng sampung taon. Sa mga panahong ito, si Manuel Arce ay  nagkaroon ng ugnayan at karanasan sa larangan ng industriyal at pagpapanibago ng teknolohikal, na sa kalaunan ay isa sa mga pangunahing motif sa kanyang gawaing patula.

Noong 1914, lumipat siya sa Xalapa upang simulan ang kanyang pag-aaral sa Paaralan ng Paghahanda, gaya ng ibang mataas na paaralan sa bansa ito ay militarisado sa utos ni Victoriano Huerta. Sa yugtong yaon, naranasan niya ang pambobomba ng US sa daungan, gayundin ang rebolusyonaryong paghihimagsik ng mga anti-Huertista. Sa pagtatapos ng taong iyon, nakuha at nakontrol ng mga tropang Carrancista ang lungsod ng Xalapa, dahil dito napilitan ang batang Maples Arce na ihinto ang kanyang pag-aaral at bumalik sa Tuxpan. Noong 1916, ipinagpatuloy niya ang kanyang akademikong pagsasanay, at sa pagkakataong ito sa lungsod na ng Veracruz. Di-nagtagal ay naging bahagi siya ng kawani ng editoryal ng pahayagang La Opinión, at kasabay nito, upang gawin ang kanyang mga unang hakbang bilang isang manunulat sa paglalathala ng ilang mga tula sa Revista de Revistas, napagsama-sama niya ang ilan sa mga pangunahing postmodernistang manunulat.

Taong 1919 ng matapos ni Maples Arce ang kanyang pag-aaral at, nang maglaon, nagpunta siya sa Mexico City upang mag-aral ng abogasya sa Escuela Libre de Derecho.

Mga Panimula sa Panitikan sa Avant-garde
Taong 1920, inilathala niya ang kanyang unang libro, "Rag: Tintas de abanico" (Rag: Mga Tinta ng Pamaypay), isang libro ng mga maikling salaysay, na malakas na naiimpluwensyahan ng dekadenteng estetikong modernismo. Nakatanggap ang aklat na ito ng mga negatibong pagsusuri at hindi ito malalaman ng may-akda, tinatanggihan na isama ito sa kanyang kumpletong mga gawa. Sa panahong ito, nakipagtulungan siya sa iba't ibang publikasyon, bukod pa sa patuloy na pakikipag-ugnayan sa mga mag-aaral ng San Carlos Academy.

Noong 1921, inilathala ni Maples Arce ang kanyang "Actual (n.º 1) su Comprimido Estridentista" [Inilathala ni Maples Arce ang kanyang Comprimido Stridentista sa Actual poster (No. 1)], isang manifesto kung saan inatake niya ang akademikong sining at kung saan nanawagan siya sa mga batang artista na sumama sa kanya. Dahil dito, si Maples Arce ang nagpasimula ng Meksikanong avant-garde. Nang maglaon ang direktor ng El Universal Ilustrado, Carlos Noriega Hope, ay pinahintulutan na maikalat ang kanyang mga ideya, na ang pahayagan ay gumaganap ng napakahalagang papel sa pagsasama-sama ng kilusan. Noong 1922, inilathala ng publishing house na Cultura ang unang koleksyon ng mga tula ng makata mula sa Veracruz, "Andamios Interiores: Poemas radiográficos".

Sa mga taong ito, ang iba't ibang mga artista ay nagsama-sama upang bumuo ng stridentist na grupo, kabilang sa kanila ay sina Fermín Revueltas, Arqueles Vela, Germán List Arzubide, Ramón Alva de la Canal, at Leopoldo Méndez. Ang "Irradiador", ang unang magasin ng grupo na lumabas. Nakipag-ugnayan si Maples Arce sa ilan sa mga European avant-garde na artista, tulad ni Marinetti, na nagpadala sa kanya ng ilang mga plake, at higit sa lahat sa mga ultraista gaya nina Guillermo de Torre at Borges, na nagrepaso sa kanyang "Andamios Interiores" (Panloob na Scaffolding).

Inilathala ni List Arzubide at Maples Arce noong 1923 ang pangalawa sa stridentist manifesto, Puebla, na nagdulot ng balisa tulad ng una, dahil ang manifesto na ito ay inilunsad laban kay Zaragoza, ang pangunahing pigura ng makabayang haka-haka sa Puebla. Noong 1924, inilathala niya ang kanyang pangalawang aklat na "Urbe: Superpoema bolchevique en cinco cantos" (Urbe: Bolshevik Magarang Tula sa Limang Kanta), na inspirasyon ng mga demonstrasyon ng manggagawa sa panahon ng gobyerno ng Obregón. Ito ay naisalin sa Ingles ni John Dos Passos sa ilalim ng pamagat na Metropolis.

Noong 1925, natapos niya ang kanyang pag-aaral at bumalik sa Xalapa na may sulat ng rekomendasyon mula sa diplomat na si Alfonso Cravioto para sa noo'y gobernador na si Heriberto Jara. Ang liham na ito ay magbubukas ng mga pinto para sa kanya sa paraang siya ay itinalagang hukom sa Hukuman ng Unang Huwaran at nang maglaon, dahil sa kanyang pakikipagkaibigan kay Heneral Jara at sa kanyang mahusay na pagganap, siya ay hinirang na Kalihim ng Pangkalahatang Pamahalaan. Noon ay inanyayahan niya sina List Arzubide, Alva de la Canal at Leopoldo Méndez na isagawa ang proyekto para sa isang magasin, Horizonte, na naglathala ng mga artikulo sa ideolohiya at bagong tula. Bilang karagdagan, nagsagawa sila ng isang mahalagang proyektong editoryal sa koleksyon ng Horizonte na naglathala ng "Poemas interdictos" (Mga Tulang Pinagbawalan ni Maples Arce), noong 1927, El Movimiento Estridentista ni List Arzubide, noong 1926, at sa Popular Library, kung saan inilathala nila ang Los De Abajo ni Mariano Azuela.

Si Maples Arce ay hinirang na kinatawan para sa Tuxpan, isang gawain na natupad niya sa loob ng dalawang taon at pagkatapos ay umalis sa bansa upang humawak ng iba't ibang mga diplomatikong poste sa Europa at Latin America.

Noong 1940, pinagsama-sama niya at inilathala ang "Antología de la poesía mexicana moderna" (Antolohiya ng Makabagong Meksikanong Tula), isang mahalagang libro sa Meksikanong avant-garde na tula.

Noong 1943 siya ay nasa Reading, UK na dumalo sa isang diplomatikong pagbisita noong Septiyembre 29 sa Fábrica de Guerra (Pabrika ng Digmaan) na pinangasiwaan ni Sir Thomas Cook.

Akdang Patula
Ang kanyang malawak na trabaho ay sumasaklaw sa iba't ibang dyanra gaya ng sanaysay, kritisismo sa panitikan at sining sa pangkalahatan, at kasaysayan at mga gunita sa panitikan. Siya ay naglathala ng isang Antología de la poesía mexicana moderna (1940), El paisaje en la literatura mexicana (1944), El arte mexicano moderno (1945), Peregrinación por el arte de México (1952), Incitaciones y valoraciones (1957), Ensayos japoneses (1959), at memorias (sa tatlong volumes).

Mga edisyon sa Espanyol
* Rag (Tintas de abanico), Veracruz, Catalan Hermanos, 1920, 92 p.

* Andamios interiores (Poemas radiográficos), Mexico, Editorial Cultura, 1922, 81 p.

* Urbe (Super-poema bolchevique en 5 cantos), kapa at mga ukit ni Jean Charlot, Mexico, Andrés Botas e hijos, 1924, 45 p.

* Poemas interdictos, larawan ng may-akda ni Leopoldo Mendez, Xalapa, Ediciones de Horizonte, 1927, 93 p.

* Memorial de la sangre, Mexico, Talleres Graficos de la Nacion, 1947, 93 p.

* Las semillas del tiempo: obra poética, 1919-1980 [1981], paunang salita ni Ruben Bonifaz Nuño, Xalapa, Universidad Veracruzana, 2013, 216 p.

Mga edisyon sa French
* Poemas interdits, pagsasalin ni Edmond Vandercammen, Bruxelles, Cahiers du Journal des Poetes, 1936, 68 p.

* Stridentisme! Poésie & Manifeste (1921-1927), bilingguwal at larawang edisyon, kinolekta at inihanda ang mga teksto, isinalin, panukalain at bingyang kahulugan ni Antoine Chareyre, Paris, Le Temps des Cerises, "Commun'art", 2013, 372p. [Stridentist Compressed, Interior Scaffolding, City, Banned Poems].

Mga edisyon sa Ingles
* Metropolis [Urbe], pagsasalin ni John Dos Passos, New York, The TS Book Company, 1929, [35]p.; muling inilathala sa Jed Rasula and Tim Conley (org.)

* Burning City: Poems of Metropolitan Modernity, Notre Dame, Action Books, 2012.

* City, Bolshevik Super-Poem in 5 Cantos [Urbe], bilingguwal na edisyon, bagong pagsasalin, mga tala at maikling paliwanag ni Brandon Holmquest, New York, Ugly Duckling Presse, (Lost Literature Series), 2010.

Iba pang mga teksto

 * Antología de la poesía mexicana moderna (Kompilasyon at paunang salita), 1940
 * El paisaje en la literatura mexicana, 1944
 * El arte mexicano moderno, 1945
 * Siete cuentos mexicanos (Kompilasyon at tala ng editoryal), 1946
 * Peregrinación por el arte de México, 1952
 * Incitaciones y valoraciones, 1957
 * Ensayos japoneses, 1959
 * A la orilla de este río, 1964
 * Soberana juventud, 1967
 * Mi vida por el mundo, 1983

Mga kontribusyon sa Kilusang Estridentista
Ang pamilyang Maples Arce Vermeersch ay gumawa ng mahahalagang donasyon sa Pambansang Museo ng Sining, ng mga piraso kabilang ang mga pagpipinta ng langis, mga watercolors, mga guhit, mga gowash, mga plato, mga kopya, litrato at muwebles, sa mga taong 1985, 1992 at 2015.

Si Manuel Maples Arce ay ang pinuno ng kilusang Estridentista, na nagsagawa ng estetikong pagbabago sa larangan ng pang-araw-araw na buhay. Ang mga artista na naging bahagi ng kilusang ito ay lumikha ng panitikan, tula at iba't ibang piraso ng artistikong eksibisyon, ang mga tagapagtaguyod nito ay sina Germán List Arzubide (1898-1998), Salvador Gallardo (1893-1981), Arqueles Vela (1899-1977), Miguel Aguillón Guzmán (1898-1995), Ramón Alva de la Canal (1892-1985), Fermín Revueltas (1901), at Germán Cueto (1893-1975).

Nakamit ng mga estridentist artist na ito ang isa sa mga pinaka-nauugnay na sandali para sa avant-garde ng unang kalahati ng ika-20 siglo, hindi lamang sa pambansang konteksto, kundi pati na rin sa internasyonal na epekto. Mahalagang banggitin na nagpatuloy ang mga donasyon, salamat sa Mtra. Mireya Maples Vermeersch, na natupad ang layunin ng kanyang mga magulang na ipaubaya ang mga gawa sa mga tao ng Mexico, at nakipagtulungan din sa Museo Nacional de Arte, bilang mahalagang bahagi ng curatorial team, lalo na tungkol sa pagkonsulta sa nasabing proyekto.

Mga Sanggunian
1. https://es.wikipedia.org/wiki/Manuel_Maples_Arce